ถือเป็นมุกที่สาวกบาร์บีก้อนตั้งตารอ เพราะจัดกิจกรรมมาอย่างต่อเนื่องมาเป็นปีที่ 3 แล้ว และก็เป็นช่วงกลางปีเหมือนเดิม ซึ่งปีนี้ก็เรียกว่า "มาตามนัด" กันเลยทีเดียว กับร้านที่มีเอกลักษณ์เฉพาะตัวเด็ดในเรื่องน้ำจิ้ม ซึ่งแน่นอน "ปิ้งอะไรจุ่มลงไป ก็อร่อยทั้งนั้น" ถึงแม้ว่าราคาหน้าร้านปกติจะถือว่า "สูง" เอาการแต่การมาของโปรรีฟิล หรือที่คุ้นเคยกันมากๆ ก็คือ "บุฟเฟ่ต์" นั่นแหละ มาทั้งที หมดกังวลเรื่องงบบานปลายแบบนี้ มีเท่าไหร่ใส่ไม่ยั้ง เพราะมังกรตัวนี้ใจป้ำที แค่ปีละครั้ง ครั้งละสองเดือนเท่านั้นเอง รู้แบบนี้รีบไปที่ร้าน บาร์บีคิวพลาซ่าได้ทุกสาขาแล้วตั้งแต่วันนี้ถึง 9 July 2558 เท่านั้นสำหรับปีนี้ ซึ่งวันนี้ผมขอมาเปลี่ยนบรรยากาศมาเป็นสาขา เมกะบางนากันซะหน่อย อยู่โซน ฟู้ดวอล์คชั้นที่ 2 ของเมกะบางนาครับ

- Bar-B-Q Plaza ต้องยอมรับความจริงครับ ว่าที่นี่เขาตัวจริง อร่อยจริงเรื่องปิ้งย่างจริงๆ จุดเด่นของสินค้าของที่นี่คงหนีไม่พ้น "น้ำจิ้ม" ที่ยากจะหาใครเลียนแบบได้เหมือน เป็นเอกลักษณ์ที่สุด วันนี้ผมยังคงมาที่สาขา Mega Bangna อยู่บนชั้น 2 เพื่อมาจัดให้ตามที่ทางร้านตั้งใจมอบให้สำหรับคนฮาร์ดคอร์ในเรื่องการกินแบบบุฟเฟ่ต์แบบนี้ ซึ่งไม่พลาดสำหรับการกลับมาเป็นปีที่ 3 แล้ว เรื่องรสชาติคงปฏิเสธไม่ได้จริงๆ ว่าควรเข้าร้านนี้เพราะอะไร แต่วันนี้เรามาพูดถึงเรื่องโปรรีฟิล ที่ใกล้จะหมดอายุลงในเดือน กรกฎาคมที่จะถึงนี้กันดีกว่า เผื่อใครจดๆ จ้องๆ ก็อย่ามัวรีรอนะคร้าบบบ

- บรรยากาศของ Bar-B-Q Plaza Mega Bangna ด้วยความที่เป็นแพทเทิร์นแบบที่ทางเมกะวางไว้ ตรงนี้ผมก็ชอบในสาขานี้พอสมควรนะครับ ในเรื่องการจัดและตกแต่งร้านที่เป็นระเบียบเป็นโซนดี เข้าไปด้านในกว้างขวางเลยครับ โต๊ะรองรับลูกค้ามากมาย แต่ข้อเสียที่สำหรับแบรนด์นี้ผมว่าอยู่ที่การระบายควันครับ เรียกว่ากินแล้วกลิ่นติดตัวไปต่อไม่ได้เลย นอกนั้นทุกอย่างดีหมดทั้งการตกแต่งและอุปกรณ์ต่างๆ ในการทาน แต่มันก็นะไม่ได้ทำให้อรรถรสการทานของอร่อยแบบนี้หายไปแต่อย่างใดครับ

- การบริการของ Bar-B-Q Plaza Mega Bangna ผมเคยคิดว่าแบรนด์นี้บริการสูสีๆ พอๆ กับเอ็มเค และเท่าที่ผมไปใช้บริการมาหลายๆ สาขาก้เรียกว่าประทับใจ แต่แล้วสาขานี้ทำให้ผมรู้สึกว่า "เกณฑ์การบริการสอบตก" ครับ คือ "พนักงานเข้าขั้นเหมือนพิการทางการพูด เข้าใจง่ายๆ คือ เหมือนเป็นใบ้" การเสิร์ฟอาหารที่ควรจะเป็น ควรทวนอาหารที่สั่งทุกครั้งแต่นี่ เอาอาหารมาวางแล้วก็จากไป ลองดุหลายรอบหลายคนเป็นเหมือนกันหมด วางปุ๊บไปปั๊บ ไม่ถามว่าใช่มั้ย ตลอดเวลาที่ผมกิน สื่อสารกัน สามครั้งคือ สั่งชุดไหน- มีมาถามว่าโดยขนอาหารมาเป็นรถเข็นแล้วถามว่า ตะกี้สั่งแซลมอนไปกี่จานค่ะ (มันใช่เรื่องมั้ย) - ตอนเก็บเงินบอกยอดเงิน เท่านี้เอง นอกนั้นเหมือนสั่งมาวางแหม่ะ ผมก็ตั้งหน้าตั้งตากินไป ตามนั้น แย่ครับบริการสาขานี้ ปรับปรุงหน่อยน่าจะดีนะครับ คือบางคนดีบางคนไม่ดี แต่ต้องยอมรับว่า "ปลาเน่าตัวเดียว มันเน่าทั้งหมดได้ในสายตาลูกค้านะครับ"

- คุณภาพของอาหารและราคาของ Bar-B-Q Plaza Mega Bangna ราคาจริงๆ ต่อถาดนี่ให้ผมบอกกี่ทีก็แพงครับ แพงเกินไปเพราะเป็นแบรนด์คนไทย แต่ถ้าพูดถึงบุฟเฟ่ต์สำหรับผมก้ถือว่า "กินแล้วคุ้ม" แต่ก็แบบมีแอบขึ้นราคาปีละนิดหละหน่อยไม่ว่ากัน เพราะการที่เราจะกินร้านนี้หนะ ส่วนใหญ่เรานึกถึงน้ำจิ้มเป็นอย่างแรกเลย เพราะอร่อยจริงๆ พร้อมข้าวสวยหรือผัดกระเทียมร้อนๆ เรียกว่า กินกันไม่นานก็อยากกินอีกแล้ว ปีนี้เพิ่มระดับความพรีเมี่ยมขึ้นมาอีก แต่เท่าที่ผมลองคำนวนดูแล้วจากเวลาที่กำหนดมาเวลา 90 นาที เรตที่ผมมองว่าเหมาะสมแล้วนั้นก็คือชุด Super Refill ราคา 449 บาที่สุดละ แล้วผมรู้สึกว่า "ปีนี้ เฮ๊ยอร่อยขึ้นแหะ" ไม่รู้คิดไปเองหรือเปล่า คืออาหารคุณภาพดีอะ แม้จะไม่แตกต่างจากปีที่แล้วเท่าไหร่ ไม่รู้เป็นทุกสาขามั้ย แต่ผมว่าที่เมกะบางนา อร่อยเลยเรียกว่ากินแล้วรสชาติประทับใจ อาหารสดทุกรายการจัดมาสวยไม่ใช่ลดเกรดลงเลย มีเพิ่มเติมนิดหน่อยสำหรับตัวเลือกอาหาร จำแนกออกเป็นตามนี้กันเลยครับ

  ++ เครื่องดื่ม. ++ ราคารวมในเซตแล้ว เลือกได้จาก น้ำชาจีน, น้ำเปล่า, และน้ำอัดลมครับ

  ++ น้ำจิ้ม. ++ น้ำจิ้มแบบธรรมดาไม่ต้องพูดถึงยอดเยี่ยมอยู่แล้ว แต่ขอพูดถึงซีฟู้ดหน่อย สำหรับผม "ไม่อร่อย" เสียดายวัตถุดิบถ้าจิ้มกิน เอาไปจิ้มน้ำจิ้มแบบเดิมดีกว่าเยอะครับ

  ++ ข้าว. ++ มีข้าวสวย, ข้าวผัดกระเทียม, ข้าวผัดกระเทียมเบคอน สามแบบ ข้าวสวยว่าเข้ามากๆ แล้ว แต่ปีนี้ผมดีใจมากที่รู้สึกว่า "ข้าวผัดกระเทียมแบรนด์นี้ที่เคยอร่อยแล้วมาแย่ในช่วงหลังๆ ปีนี้ผมมองว่านี่แหละรสชาติดั้งเดิม อร่อยสุดยอดกลับมาแล้ว" ปีนี้ข้าวกระเทียมอร่อยจริงๆ ครับกินสองรอบคุณภาพไม่ตกเลย หอมเนยกระเทียมมากๆ ชอบเลยปีก่อนๆ ห่วยมากปีนี้กู้หน้าได้เลยครับ

  ++ ผักและเห็ดจำพวกต่างๆ. ++ สดดีมีมาตรฐาน ขาดไม่ได้ก็กะหล่ำซอย แต่ขอชมเชยการจัดการเกี่ยวกับเห็ด ล้างสะอาดเสิร์ฟแบบแห้งสะอาดไม่ใช่เพิ่งล้างแล้วมาหั่นให้กิน สดสะอาดทุกชนิดจริงๆ ประเภอผักสดที่นี่ประทับใจใส่ต้มไปเลยตอนแรกพร้อมกันทำให้ซุปหวานอร่อยบอกไม่ถูกครับ

  ++ เส้นอุด้ง. ++ เหนียวหนุบขาดไม่ได้ซดพร้อมซุปอร่อยจริงๆ อวบๆ แน่นๆ

  ++ คามาโบโกะ. ++ ลูกชิ้นปลาสีหวานรสชาติเรียกว่าดีๆ เด้งๆ ดึ๋งๆ ดีก็เหมือนลูกชิ้นปลามีคุณครับครับ

  ++ นารุโตะมากิ. ++ ผมว่าฮาโตริน่าจะเหมาะกว่า เป็นผมตั้งชื่อ "นะจังงัง" นะครับ รสก้เป็นลูกชิ้นปลาเหมือนเดิมแต่บางกว่าหน่อยเอาเป็นว่าสั่งมาเพิ่มสีสันในเตาละกัน

  ++ ลูกชิ้นปลาหมึก. ++ ผมชอบอาหารตัวนี้เป็นพิเศษเลย มันอร่อยมากๆ เลยหละครับ ขนาดตอนที่ไม่ได้เป็นบุฟเฟ่ต์ไปทีไรก็ต้องสั่งเจ้านี่มากินทุกทีจิ้มน้ำจิ้มเยอะๆ อร่อยมากจริงๆ

  ++ เนื้อไก่. ++ ใช้ส่วนสันในสไลด์มาบางๆ ค่อนข้างฝืดคอเฉยๆ ครับเมนูนี้ แต่ก็สดดีนะครับ

  ++ หมูห่มงา. ++ เมนูใหม่ประจำปี ที่มองดูธรรมดาไปนะ มันเหมือนหมูเด้ง เฉยๆ มากๆ รสชาติไม่มีอะไรโดดเด่น ทำออกมาให้ดูหลากหลายเท่านั้น ผมไม่อยากสั่งเพิ่มเลยครับไม่อร่อยเท่าไห่ครับ

  ++ แฮมสด. ++ ไม่รู้ที่อื่นลายแบบนี้มั้ย ปีนี้มาลายเเปลกกินแฮมสดแบรนด์นี้มาหลายปีเพิ่งมาเจอแบบมีลายแหะ แต่อร่อยดีตามมาตรฐานครับชอบครับ

  ++ เบคอน. ++ หอมอร่อย สั่งกี่ถาดก้ได้เกรดคุณภาพดีคือไม่ค่อยมีมันส์เลย เรียกว่าได้เนื้อๆ เต็มๆ สัมผัสเค็มๆ สูตรผมก่อนนำไปย่างจะลงไปลวกๆ เพราะรสเบคอนจะทำให้น้ำซุปอร่อยเพิ่มขึ้นลองทำดู ต้มจนสุกแล้วเอามาย่างให้มีกลิ่นเตาอร่อยเบิ้ลเป็นสองเท่าลองทำกันดูนะครับ

  ++ หมูสามชั้น. ++ ชิ้นสวยหั่นมาดี แต่ผมคิดว่าถ้าจะกินสามชั้นแล้ว กินเบคอนจะอร่อยกว่าเยอะครับ

  ++ หมูสไลด์. ++ สดบางอร่อยมีมันแทรกเล็กน้อย ชอบหมูก็จัดไปแต่ผมสาวกเนื้อออออคร้าบบบบ

  ++ คุโระบุตะโรล. ++ อีกหนึ่งเมนูเนื้อหมูมาใหม่นิวเอนทรี่ในปีนี้ ที่สำหรับผม "สอบตก" คือมันแทบแยกไม่ออกเลยครับ ว่ามันต่างกับหมูสามชั้นยังไง มันมีดีแค่ชิ้นสวยมาก แผ่นบางแผ่นใหญ่มีการนำเสนอที่ดี แต่รสชาติมันไม่มีความหอมของความเป็นหมูดำเลยครับ เฉยๆ ครับ

  ++ หมูชาบูซอสมิโสะ. ++ อันนี้อร่อยแหะ อร่อยเลยเนื้อหมูหอมอร่อย ซอสที่ราดมาจะเป็นแบบเผ้ดๆ นิดๆ ตอนแรกนึกว่าจะเค็มๆ หวานตามแบบมิโสะ แต่รสเผ็ดก็ดีครับ ชอบครับเมนูนี้

  ++ ตับหมู. ++ เด็ดมากกกกกกกก เป็นตับหมูที่พรีเซนต์ได้ไม่เหมือนใครจริงๆ กับตุบสด สาขานี้ ไม่แช่แข็งโปกแหะมาแบบสดๆ ฉ่ำๆ แต่ก็ทำให้เป็นกลมๆ ได้ ชอบมากเอาไปลวกพอสุกอร่อยมากเลยครับชอบครับ

  ++ กุ้งสด. ++ สด กรอบ กรุบ เด้ง หวาน ใหญ่ เจ๋งจริงๆ สังเกตจากสีของผิวกุ้งก่อนย่างได้เลย เหมือนสดใหม่สียังเข้มๆ ย่างออกมาส้มอ่อนๆ ชอบมากๆ เลย 

  ++ หอยเชลล์. ++ ปีนี้ก้ไม่ใช่แข็งแหะและตัดแต่งมาเป็นชิ้นเต็มๆ คำดีอร่อยสดมากครับผมสั่งมาเป็นสิบถาดเลยต้มให้สุดกินพร้อมซุปอร่อยมากๆ 

  ++ แมงกะพรุน. ++ อร่อยซอยหั่นมาดีกรุบๆ กรอบๆ มีรสชาติเฉพาะตัวอร่อยครับ

  ++ หมึกสด. ++ หมึกที่นี้มันเคี้ยวมันจริงๆ ชิ้นหนาๆ แต่มาเป็นคำๆ ชอบแบบบอกไม่ถูกเป็นหมึกที่ร้านอาหารบุฟเฟ่ต์ถ้าถามผมๆ ชอบแบรนด์นี้ที่สุดเลยครับ

  ++ ปลามาฮิมาฮิ. ++ ปลาชนิดนี้คล้ายๆ ปลาซาบะนิดนึง แต่ส่วนตัวผมว่ามันคาวไปนิดนึง สั่งที่เดียวพอเลย รู้สึกไม่ชินกับรสชาติและไม่อยากสั่งต่อเท่าไหร่นัก อาจจะเหมาะกับบางท่านมากกว่ามั้งนะ

  ++ ปลาแซลมอน. ++ มีสีส้มสวยสดหนังปลาสีสวยสุดๆ ใช้ของคุณภาพดี เนื้อไม่กระด้าง ย่างหรือต้มก็อร่อยมากเหมือนกันเลยครับ ชิ้นใหญ่เต็มปากเต็มคำมาก สุดยอดครับ

  ++ เนื้อวัวสไลด์. ++ อร่อยดีครับย่างแค่กึ่งสุกกึ่งดิบปาดน้ำจิ้มเยอะๆ อร่อยครับ

  ++ เนื้อติดมัน. ++ อันนี้อร่อยกว่า อร่อยจนเฮ๊ยเนื้อไทยเปล่าวะ ทำไมมันหอมหวานอร่อยได้เช่นนี้ จานนี้ผมเบิ้ลเยอะมาก เพราะมันหอมอร่อยจริงๆ ลองสั่งดู ย่างอย่าสุกมากนะนุ่มอร่อยสู้เนื้อต่างประเทศได้สบายเลย

  ++ โนริเกี๊ยวซ่าซุป. ++ ทำออกมาได้ดีนะครับเกี๊ยวซ่ามาชิ้นนึงต่อถ้าย รสชาติอร่อยๆ คล้ายๆ ซุกกระดูกหมูในราเมนเจ๋งๆ เลย ตัวเกี๊ยวรสธรรมดาเหมือนตามร้านสะดวกซื้อแต่ซุปอร่อย แต่ตีนิดเดียว ผมได้แบบอุ่นๆ มาค่อนไปทางจะเย็นแล้ว ถ้าเป็นตอนร้อนๆ คงจะอร่อยมากกว่านี้แน่ๆ เลย

  ++ ไอศกรีมวนิลา. ++ ปีนี้มีของหวานเพิ่มให้ แต่ขอบอกว่า เก็บเอาไปเถอะอย่ามีเลยขอเป็นน้ำแข็งใสเถอะ ไอสกรีมรสชาติแย่มาก สากๆ หวานอย่างเดียวไม่หอมวนิลา ปีหน้าไม่มีผมก็ไม่เสียใจเลย กินไม่หมดบอกตรงๆ เพราะคิดว่า ถ้าจะเพิ่มน้ำตาลเข้ากระแสเลือดด้วยรสชาติแบบนี้ เอาไปกินอะไรที่มันหวานและอร่อยดีกว่า เพราะน้ำตาลคนเรามันกินได้จำกัดนะ อิอิ

สุดคุ้มที่ผมสั่งมาจัดหนักหน่วงเรียกว่าแทบจะครบทุกเมนูพลีชีพให้ชาววงในอีกครั้ง เรียกว่ากลับบ้านอิ่มไปเกือบสามวัน ขยาดบุฟเฟ่ต์ไปหลายวันเลย แต่ไว้ประกอบการตัดสินใจนะครับ แต่ผมว่าอย่าคิดเลยปีละครับ ไปโดนเถอะ เพราะผมเองก็รู้ทั้งรู้ว่าคุ้มนะครับ แต่คงพบกันปีหน้าเลยดีกว่าฮิฮิ ใครสามารถได้บ่อยๆ จัดไปเลยครับ

- มุมมอง Metto จริงๆ ถ้ามาจำแนกถึงความคุ้มเนี่ย สมัยนี้ร้านอาหารผุดยิ่งกว่าร้านอาหารตามสั่งอีก ตัวเลือกเลยมีเยอะ ทีนี้ที่แบรนด์นี้ยังกำหนดราคาที่เรียกว่าสูงนะ ผมว่าสูงแต่มันสูงแต่มันอร่อย เลยไม่รู้จะพลาดไม่อุดหนุนเขาได้ยังไง เพราะถ้าวัดเรตราคา ใครที่ทานบุฟเฟ่ต์บ่อยๆ จะรู้ว่าการจ่ายเงินเฉลี่ยต่อหัวที่ "ห้าร้อยบาท" (ค่าเฉลี่ยที่วัดจากสามเรตราคานะครับ) แบรนดือื่นมีอะไรที่พรีเมี่ยมกว่านี้ แต่ก็อย่างว่า ร้านนี้เอาชนะสงครามอาหารเอาตัวรอดได้เพราะ "น้ำจิ้ม" จริงๆ ผมถึงว่าเจอกันปีสี่เพราะว่า ด้วยราคานี้ ผมชอบบุฟเฟ่ต์อาหารญ๊่ปุ่นที่กินปลาดิบได้ไม่อั้นและหลากหลายกว่า แต่ถ้าปีละครั้งสำหรับน้ำจิ้มระดับนี้แล้ว ยังไงอาจจะต้องประกาศวาระกินบาร์บีก้อนปีละครั้ง สำหรับผม ก้อ....เปนนนนน....ด้าย..... แต่ใครสามารถและหลงไหลจะจัดบ่อยก้ไม่ว่ากันคร้าบบบบบ เป็นมุมมองผมเท่านั้นเองครับ

วันนี้สวัสดีครับ (11 June 2015)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2015 Metto All Rights Reserved.